Úradný vestník L 157 , 24/06/1999 S. 0031 - 0032



Nariadenie Komisie (ES) č. 1324/1999 z 23. júna 1999 o zatrieďovaní určitého tovaru do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júla 1987 [1] o tarifnej a štatistickej nomenklatúre a Spoločnom colnom sadzobníku, naposledy zmenené a doplnené nariadením Komisie (ES) č. 861/1999 [2], najmä na jeho článok 9, (1) keďže s cieľom zabezpečiť jednotné uplatňovanie kombinovanej nomenklatúry, ktorá tvorí prílohu k uvedenému nariadeniu, je potrebné prijať opatrenia týkajúce sa zatriedenia určitého tovaru uvedeného v prílohe k tomuto nariadeniu; (2) keďže nariadenie (EHS) č. 2658/87 ustanovilo všeobecné pravidlá interpretácie kombinovanej nomenklatúry a tieto pravidlá sa taktiež uplatňujú na každú inú nomenklatúru, ktorá je na nej úplne alebo sčasti založená alebo ktorá do nej dopĺňa ďalšie triedenie a ktorá sa zavádza osobitnými ustanoveniami spoločenstva so zreteľom na uplatňovanie sadzobných a iných opatrení týkajúcich sa obchodovania s tovarom; (3) keďže podľa uvedených všeobecných pravidiel sa tovar opísaný v stĺpci 1 tabuľky, ktorá tvorí prílohu k tomuto nariadeniu, musí zatriediť do príslušných číselných znakov KN uvedených v druhom stĺpci na základe odôvodnení stanovených v stĺpci 3; (4) keďže je žiaduce, aby držiteľ počas obdobia troch mesiacov naďalej používal záväzné sadzobné informácie o zatrieďovaní tovaru do kombinovanej nomenklatúry vydané colnými úradmi členských štátov, ktoré nie sú v súlade s týmto nariadením, podľa ustanovení článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva [3]; (5) keďže opatrenia stanovené v tomto nariadení sú v súlade so stanoviskom Sekcie pre colnú a štatistickú nomenklatúru Výboru pre colný kódex, PRIJALA TOTO NARIADENIE: Článok 1 Tovar opísaný v stĺpci 1 pripojenej tabuľky je teraz v rámci kombinovanej nomenklatúry zatriedený do príslušných číselných znakov uvedených v stĺpci 2 uvedenej tabuľky. Článok 2 Záväzné sadzobné informácie vydané colnými úradmi členských štátov, ktoré nie sú v súlade s týmto nariadením, sa môžu naďalej používať v súlade s ustanoveniami článku 12 ods. 6 nariadenia (EHS) č. 2913/92 počas obdobia troch mesiacov. Článok 3 Toto nariadenie nadobúda účinnosť 21. deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 23. júna 1999 Za Komisiu Mario Monti člen Komisie [1] Ú. v. ES L 256, 7.9.1987, s. 1. [2] Ú. v. ES L 108, 27.4.1999, s. 11. [3] Ú. v. ES L 302, 19.10.1992, s. 1. -------------------------------------------------- PRÍLOHA +++++ TIFF +++++ +++++ TIFF +++++ Opis tovaru | Zatriedenie (číselný znak KN) | Odôvodnenie | (1) | (2) | (3) | Obuv mokasínového typu s koženými zvrškami s vonkajšou podrážkou z plastov, pokrytou vrstvou textilného materiálu, ktorý má kontakt so zemou (pozri fotografiu č. 591) | 64039991 | Zatriedenie je vymedzené ustanoveniami všeobecných pravidiel 1 až 6 pre interpretáciu kombinovanej nomenklatúry, poznámkami 4 písm. b) ku kapitole 64 a znením číselných znakov KN 6403, 640399 a 64039991. Na základe uplatňovania uvedenej poznámky ku kapitole a charakteristiky vrstvy textilného materiálu sa vonkajšia podrážka musí pokladať za podrážku z plastu, vrstva textilného materiálu nemá charakteristiku trvácnosti a/alebo pevnosti, ktorá sa zvyčajne vyžaduje pri bežnom použití vonkajšej podrážky. Preto sa tento tovar nemôže zatriediť do číselného znaku KN 6405 | --------------------------------------------------